Document ID: 31978R0993

ΚΑΝΟΝΙΣΜΟΣ (ΕΟΚ) αριθ. 993/78 ΤΗΣ ΕΠΙΤΡΟΠΗΣ της 17ης Μαΐου 1978 περί της έβδομης τροποποιήσεως του κανονισμού (ΕΟΚ) αριθ. 2223/70 "περί μη εισπράξεως εξισωτικής εισφοράς στις εισαγωγές ορισμένων οίνων προελεύσεως και καταγωγής ορισμένων τρίτων χωρών"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 816/70 του Συμβουλίου της 28ης Απριλίου 1970, περί συμπληρωματικών διατάξεων κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2560/77 (2), και ιδίως το άρθρο 9 παράγραφος 6,
Εκτιμώντας:
ότι δυνάμει του άρθρου 9, παράγραφος 3, πρώτο εδάφιο του κανονισμού (ΕΟΚ) αριθ. 816/70, στην περίπτωση που η τιμή προσφοράς "ελεύθερο στα σύνορα", ενός οίνου προσαυξημένη κατά τους δασμούς, είναι κατώτερη από την τιμή αναγωγής αυτού του οίνου, εισπράττεται στις εισαγωγές αυτού του οίνου και των παρομοίων οίνων, εξισωτική εισφορά ίση με τη διαφορά μεταξύ της τιμής αναγωγής και της τιμής προσφοράς "ελεύθερο στα σύνορα", προσαυξημένης κατά τους δασμούς-
ότι εν τούτοις αυτή η εξισωτική εισφορά δεν εισπράττεται έναντι των τρίτων χωρών, οι οποίες προτίθενται να εγγυηθούν και έχουν τη δυνατότητα να το πραγματοποιήσουν, ότι κατά την εισαγωγή προϊόντων καταγωγής και προελεύσεως από την επικράτειά τους, η πραγματοποιούμενη τιμή δεν θα είναι κατώτερη από την τιμή αναγωγής, μειωμένη κατά τους δασμούς και ότι κάθε εκτροπή του εμπορίου θα αποφευχθεί-
ότι η Κυπριακή Δημοκρατία δήλωσε ότι διατίθεται να δώσει αυτή την εγγύηση για τις εξαγωγές όλων των οίνων της στην Κοινότητα-
ότι η Vine Products Commission έχει ως καθήκον να επαγρυπνεί για την τήρηση εγγυήσεως και δεν θα επιτρέψει παρά μόνο εξαγωγές για τις οποίες διασφαλίζεται, ότι η τιμή προσφοράς "ελεύθερο στα σύνορα" της Κοινότητος δεν είναι κατώτερη από την τιμή αναγωγής μειωμένη κατά τους δασμούς-
ότι η Vine Products Commission θα επαγρυπνεί για να αποφεύγεται κάθε εκτροπή του εμπορίου- ότι γι' αυτό το λόγο, θα λάβει κάθε χρήσιμο μέτρο προκειμένου να αποφευχθεί η προσφυγή σε μέτρα ικανά να καταλήξουν έμμεσα σε κατώτερες τιμές από τις τιμές αναγωγής μειωμένες κατά τους δασμούς, όπως η επιβάρυνση με τα έξοδα πωλήσεως, η σύναψη συμφωνιών αλληλοεξαρτωμένων παροχών ή κάθε άλλο μέτρο που επιφέρει ανάλογα αποτελέσματα-
ότι διατίθεται να γνωστοποιεί περιοδικά στην Επιτροπή τις λεπτομέρειες που αφορούν τις εξαγωγές οίνων προς την Κοινότητα και να καταστήσει την Επιτροπή ικανή να ασκεί συνεχή έλεγχο για την αποτελεσματικότητα των ληφθέντων μέτρων-
ότι τα προβλήματα που συνδέονται με την τήρηση αυτής της δηλώσεως εγγυήσεως έχουν συζητηθεί κατά τρόπο λεπτομερή με τις αρμόδιες κυπριακές αρχές- ότι μετά τις συνομιλίες αυτές δύναται να θεωρηθεί ότι η Κυπριακή Δημοκρατία είναι σε θέση να τηρήσει τη δήλωση εγγυήσεως- ότι κατά συνέπεια δεν υπάρχει λόγος, να εισπράττεται εξισωτική εισφορά έναντι των προαναφερθέντων προϊόντων καταγωγής και προελεύσεως της Δημοκρατίας της Κύπρου- ότι κατόπιν αυτού ενδείκνυται να συμπληρωθεί ο κανονισμός (ΕΟΚ) αριθ. 2223/70 της Επιτροπής της 28ηςΟκτωβρίου 1970 περί μη εισπράξεως εξισωτικής εισφοράς στις εισαγωγές ορισμένων οίνων καταγωγής και προελεύσεως ορισμένων τρίτων χωρών (3), όπως τροποποιήθηκε τελευταία από τον κανονισμό (ΕΟΚ) αριθ. 1924/75 (4)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 1 σημείο 4 του κανονισμού (ΕΟΚ) αριθ. 2223/70 αντικαθίσταται από το εξής κείμενο:
"4. Καταγωγής και προελεύσεως:
- της Κυπριακής Δημοκρατίας:
α) οίνου ερυθρού περιλαμβανομένου του ερυθρωπού οίνου,
β) οίνου λευκού εκτός του εμφανιζομένου κατά την εισαγωγή με το όνομα της ποικιλίας Riesling ή Sylvaner,
γ) vin de liqueur,
δ) αλκοολωμένος οίνος."
Άρθρο 2
Ο παρών κανονισμός αρχίζει να ισχύει την πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1 Μαΐου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 17 Μαΐου 1978.

Labels: 3
17
18